recursal/SuperWikiNEXT-32B huggingface dataset:
**"เท่าที่รู้คือฉันรักเธอ"** เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประกอบละครเรื่อง สื่อริษยา ประพันธ์เนื้อร้องและแต่งทำนองโดย พิชิต บัณฑิตเลิศรักษ์ และเรียบเรียงโดย วินัย ไตรนทีภักดี ออกจำหน่ายในวันที่ 1 เมษายน พ.ศ. 2558

เนื้อหาของเพลงเกี่ยวกับคนที่ต้องแยกทางจากคนรักไป ทั้งๆ ที่เราทั้งคู่ยังรักและมีความรู้สึกดีๆ ให้กันและกันอยู่ ส่วนมิวสิควีดีโอนี้ได้พิม-พิมพ์จิรา เจริญลักษณ์ หรือสาวงาม "ซัมเมอร์" จากซีรี่ส์ "สงครามนางงาม" มาเป็นนางเอกในมิวสิควีดีโอนี้

การตอบรับ
---------

เพลง "เท่าที่รู้คือฉันรักเธอ" ติดอันดับสูงสุด 6 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ ซองชาร์ตท็อป 100 | 1 |
| ซี้ดเอฟเอ็ม ชาร์ตท็อป 20 | 6 |
| FM 98.5 Click Chart Top 20 | 5 |
| อีเอฟเอ็ม ชาร์ต 94 ท็อป แอร์เพลย์  | 21 |
|

อ้างอิง
-------

1. ↑  "กัน" ชวนดู mv "เท่าที่รู้คือฉันรักเธอ" โชว์ช็อตหวานคู่ "พิม"[*ลิงก์เสีย*]
2. ↑  GMM Grammy Gmember Chart Top 100 ประจำวันที่ 13 เมษายน 2558 100 อันดับ เพลงไทยที่เพราะและฮิตที่สุด
3. ↑  seed Chart Top 20 ประจำวันอาทิตย์ที่ 10 พฤษภาคม 2558
4. ↑
5. ↑  EFM 94 เพลงฮิต 94 เพลง วันที่ 23 พฤษภาคม 2558[*ลิงก์เสีย*]
**สี่ทุ่มสแควร์** (อังกฤษ: 10PM Square) เป็นรายการโทรทัศน์ประเภทวาไรตี้ทอล์กโชว์ยอดนิยมในอดีตของไทย ผลิตและดำเนินรายการโดย วิทวัจน์ สุนทรวิเนตร์ ออกอากาศทุกวันพฤหัสบดี เวลา 22.00 - 24.00 น. ทางสถานีโทรทัศน์สีกองทัพบกช่อง 7 โดยออกอากาศครั้งแรกเมื่อวันที่ 3 สิงหาคม พ.ศ. 2532 ปัจจุบันเลิกผลิตไปแล้ว โดยออกอากาศเทปสุดท้ายในเดือนมีนาคม พ.ศ. 2540 และทีมงานรายการส่วนหนึ่งแยกตัวไปอยู่ในรายการตีสิบ โดยเป็นรายการโทรทัศน์รายการแรกของ *บริษัท คอนแสตนท์ แอดเวอร์ไทซิ่ง จำกัด* ซึ่งวิทวัสดำรงตำแหน่งกรรมการผู้จัดการ

รูปแบบรายการ
------------

สี่ทุ่มสแควร์ มีรูปแบบรายการเป็นปกิณกะที่ให้ความบันเทิงและเป็นกันเองกับผู้ชมทุกเพศ ทุกวัย ด้วยเนื้อหาสาระอันหลากหลายเรื่องราว แต่บางเรื่องที่นำเสนออาจเหมาะกับผู้ชมเฉพาะกลุ่ม รายการนี้ไม่เน้นคุณภาพในการผลิตมากนัก แต่เน้นความสด เป็นธรรมชาติ ทันต่อเหตุการณ์ จึงมีการบันทึกเทปรายการในทุกวันอังคารก่อนออกอากาศเพียงสองวัน ที่ห้องส่งช่อง 7 สี นั่นมีส่วนที่ทำให้รายการนี้ได้รับความนิยมเป็นอย่างมาก

พิธีกร
------

นับตั้งแต่ "สี่ทุ่มสแควร์" ออกอากาศครั้งแรกจนถึงครั้งสุดท้าย วิทวัจน์ สุนทรวิเนตร์ (ชื่อขณะนั้นเขียนว่า วิทวัส) เป็นพิธีกรหลักมาโดยตลอด โดยทำหน้าที่ในทุกช่วง นอกจากนี้ยังมีผู้ช่วยพิธีกรอีก 2 คน มาทำหน้าที่เสริมในช่วงเปิดรายการ ปิดรายการ และช่วงอื่นๆ เป็นบางโอกาส โดยมีคุณอรนภา กฤษฎี รับหน้าที่ตั้งแต่เทปแรก แต่ทำหน้าที่เพียงไม่ถึงปีจึงเปลี่ยนมาเป็น เด๋อ ดอกสะเดา และ ดวงตา ตุงคะมณี ซึ่งยืนคู่กับ วิทวัส ตราบจนถึงเทปสุดท้าย

ชื่อรายการ
----------

ตลอดระยะเวลาที่มีรายการสี่ทุ่มสแควร์นั้น ได้มีการเปลี่ยนรูปแบบรายการ ฉากรายการ แม้กระทั่งชื่อรายการ โดยมีการปรับเปลี่ยนตามการดำเนินทางธุรกิจ หรือตามกระแสสังคม ดังต่อไปนี้

1. สี่ทุ่มสแควร์ (2532-2534)
2. วาไรตี้ 4 ทุ่มสแควร์ (2535-2539) ชื่อ "วาไรตี้" คือชื่อนิตยสารรายเดือนประเภทไลฟ์สไตล์ที่ทางรายการจัดทำขึ้นเพื่อออกจำหน่าย
3. ไอดี 4 ทุ่มสแควร์ (ก.ย.2539-2540) ตั้งชื่อตามภาพยนตร์จากต่างประเทศเรื่อง ID 4

ช่วงต่างๆ ของรายการ
-------------------

รายการสี่ทุ่มสแควร์ แบ่งช่วงเวลาของรายการออกเป็นหลายช่วง บางช่วงดำเนินได้ระยะหนึ่ง แต่มีช่วงเด่นๆ ที่อยู่มาตลอดดังต่อไปนี้

* *เปิดรายการ* (monologue)
* *สารพันโชว์*
* *บุคคลวันนี้* เป็นช่วงสำคัญของรายการ
* *โฮมวิดีโอ*
* *ฟรีสไตล์*
* ID Game

อ้างอิง
-------

1. ↑  "ประวัติบริษัท คอนสแตนท์". คลังข้อมูลเก่าเก็บจากแหล่งเดิมเมื่อ 2010-08-17. สืบค้นเมื่อ 2010-07-27.

แหล่งข้อมูลอื่น
---------------

* 4 ทุ่มสแควร์ เล่าเรื่องผี
* ตัวอย่างช่วงหนึ่งของรายการ : ชัคกี้ ธัญญรัตน์ พูดถึงศิลปินในดวงใจ
**หนูผีจิ๋ว** หรือ **หนูผีอีทรัสแคน** (อังกฤษ: Dwarf shrew, Etruscan pygmy shrew, ชื่อวิทยาศาสตร์:  *Suncus etruscus*) เป็นหนูผีชนิดหนึ่ง

หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.3-2.5 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ (*Craseonycteris thonglongyai*) ในเวลาต่อมา

หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร 

ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือ

อ้างอิง
-------

1. ↑  Aulagnier, S.; Hutterer, R.; Jenkins, P.; Bukhnikashvili, A.; Kryštufek, B.; and Kock, D. (2008). "Suncus etruscus". *IUCN Red List of Threatened Species. Version 2010.3*. สืบค้นเมื่อ 25 October 2010.`{{cite web}}`: CS1 maint: multiple names: authors list (ลิงก์)
2. ↑  ^ "Mammal record breakers: The smallest!". The Mammal Society.  เก็บถาวร 2007-07-13 ที่ เวย์แบ็กแมชชีน. เรียกข้อมูลเมื่อ 2008-04-10.
3. ↑  หนูผีจิ๋ว
4. ↑  หนูผีจิ๋ว[*ลิงก์เสีย*]

วิกิมีเดียคอมมอนส์มีสื่อที่เกี่ยวข้องกับ ***Suncus etruscus***

แหล่งข้อมูลอื่น
---------------

 ข้อมูลที่เกี่ยวข้องกับ Suncus etruscus ที่วิกิสปีชีส์

* วิดีโอหนูผีจิ๋ว
**เนโอมี พาร์กเกอร์ เฟรลีย์** (อังกฤษ: Naomi Parker Fraley; 26 สิงหาคม ค.ศ. 1921 – 20 มกราคม ค.ศ. 2018) เป็นคนงานสงครามชาวอเมริกัน และเป็นแรงบันดาลใจของภาพ "วีแคนดูอิต!" ("เราทำได้!") โปสเตอร์ที่โด่งดัง ในช่วงสงครามโลกครั้งที่ 2 เธอทำงานโรงงานประกอบเครื่องบินของฐานนาวิกโยธินแอลามีดา และถูกถ่ายภาพขณะใช้เครื่องจักรและรูปถ่ายนี้เองที่กลายเป็นแรงบันดาลใจนำไปวาดโปสเตอร์ดังกล่าว ก่อนหน้านี้เป็นที่เข้าใจกันว่าหญิงสาวในภาพคือ เจรัลดีน ดอยล์ ภายหลังศาสตราจารย์จากมหาวิทยาลัยเซตันฮอลล์ ได้ออกมาแก้ความเข้าใจผิดนั้น

หลังสงคราม เธอทำงานเป็นพนักงานเสิร์ฟในพาล์มสปริงส์ รัฐแคลิฟอร์เนีย และแต่งงานสามครั้ง เธอเสียชีวิตใน ค.ศ. 2018 อายุได้ 96 ปี โดยมีบุตรชายและบุตรบุญธรรมอีกหกคนยังมีชีวิตอยู่ในขณะนั้น

ชีวิตในวัยเด็ก
--------------

เนโอมี เฟิร์น พาร์กเกอร์ เกิดที่เมืองทัลซา รัฐโอคลาโฮมา ในปี ค.ศ. 1921 เป็นลูกคนที่สามในแปดคนของโจเซฟ พาร์กเกอร์ และเอสเตอร์ เลส์ พ่อของเธอเป็นวิศวกรเหมืองแร่ ส่วนแม่ของเธอเป็นแม่บ้าน ครอบครัวย้ายจากนิวยอร์กไปแคลิฟอร์เนีย เธออาศัยอยู่ในแอลามีดา ในช่วงเวลาที่มีการโจมตีเพิร์ลฮาร์เบอร์ เธอและน้องสาวของเธอ เอดาจึงไปทำงานที่ฐานนาวิกโยธิน ซึ่งพวกเขาได้รับมอบหมายให้ทำหน้าที่ประกอบเครื่องบิน

เราทำได้!
---------

บทความหลัก: วีแคนดูอิต!
โปสเตอร์ "วีแคนดูอิต!" ปรากฏในโรงงานไม่กี่แห่งใน ค.ศ. 1943
ใน ค.ศ. 1942 ภาพของพาร์กเกอร์ได้รับการบันทึกที่โรงงานขณะกำลังใช้เครื่องกลึง และปรากฏในสื่อท้องถิ่นรวมถึง *พิตส์เบิร์กเพรสส์* เมื่อวันที่ 5 กรกฎาคม ค.ศ. 1942 ปีต่อมาโปสเตอร์ "วีแคนดูอิต!" ของเจ โฮวอร์ด มิลเลอร์ก็ได้ปรากฏขึ้นในแคมเปญรณรงค์ขวัญกำลังใจคนงาน มิลเลอร์คงเห็นภาพของพาร์กเกอร์ในหนังสือพิมพ์ และใช้เธอเป็นต้นแบบในการวาดโปสเตอร์

การเสียชีวิต
------------

เมื่อวันที่ 20 มกราคม ค.ศ. 2018 เธอเสียชีวิตในลองวิว รัฐวอชิงตัน เมื่ออายุ 96 ปี เดือนต่อมา ชีวิตของเธอได้รับการเฉลิมฉลองในรายการมรณกรรมของ BBC Radio 4 *Last Word*

แหล่งข้อมูลอื่น
---------------

* เปิดเผยความลับของ Rosie the Riveter ที่ History .com

อ้างอิง
-------

1. 1 2 3 4 5  Fox, Margalit (2018). "Naomi Parker Fraley, the Real Rosie the Riveter, Dies at 96". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ January 23, 2018.
2. ↑  Gunter, Joel (2018). "Mystery real-life Rosie the Riveter dies". *BBC News* (ภาษาอังกฤษแบบบริติช). สืบค้นเมื่อ January 23, 2018.
3. ↑  Kopf, Adam Pasick, Dan. "The riveting story of wartime propaganda that became a feminist icon". *Quartz*. คลังข้อมูลเก่าเก็บจากแหล่งเดิมเมื่อ 2020-09-21. สืบค้นเมื่อ 2022-03-07.
4. ↑  "Naomi Parker Fraley, the real-life Rosie the Riveter, dies at 96". Today. January 29, 2018. สืบค้นเมื่อ January 23, 2018.
5. 1 2 3  "Naomi Parker Fraley, wartime machinist linked to Rosie the Riveter, dies at 96". *The Washington Post*. January 23, 2018. สืบค้นเมื่อ January 23, 2018.
6. ↑  "Everyone Was Wrong About the Real 'Rosie the Riveter' for Decades. Here's How the Mystery Was Solved". January 23, 2018. สืบค้นเมื่อ January 23, 2018.
7. ↑  "John Mahoney, Hannah Hauxwell, Professor Kenneth Richard Seddon OBE, Sir John Cotterell, Naomi Parker Fraley". BBC. `{{cite episode}}`: `|series=` ไม่มีหรือว่างเปล่า (help)
**สุชาติ ตันติวณิชชานนท์** เป็นอดีตสมาชิกสภาผู้แทนราษฎรจังหวัดอุบลราชธานี 3 สมัย อดีตประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 23

ประวัติ
-------

สุชาติ ตันติวณิชชานนท์ เกิดเมื่อวันที่ 10 มกราคม พ.ศ. 2498 เป็นชาวอำเภอบุณฑริก จังหวัดอุบลราชธานี สำเร็จการศึกษา เศรษฐศาสตรบัณฑิต จาก มหาวิทยาลัยเชียงใหม่ และ พัฒนบริหารศาสตรมหาบัณฑิต สาขาพัฒนาสังคม จากสถาบันบัณฑิตพัฒนบริหารศาสตร์

สุชาติ ตันติวณิชชานนท์ สมรสกับนางรำพูล ตันติวณิชชานนท์ นักการเมืองสังกัดพรรคพลังประชารัฐ (ในเวลาต่อสังกัดพรรคไทยสร้างไทย)

การทำงาน
--------

สุชาติ ตันติวณิชชานนท์ เข้าสู่งานการเมืองโดยการได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาพรรคไทยรักไทยถูกยุบ นายสุชาติจึงย้ายไปสังกัดพรรคเพื่อแผ่นดิน และลงสมัครรับเลือกตั้งอีกครั้ง ได้รับเลือกตั้งเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับแต่งตั้งเป็นประธานคณะกรรมาธิการการอุตสาหกรรม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับปัญญา จินตะเวช จากพรรคเพื่อไทย ต่อมาในปี พ.ศ. 2561 เขาย้ายเข้าร่วมงานกับพรรคพลังประชารัฐ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาไม่ได้ลงสมัครรับเลือกตั้ง แต่สนับสนุนให้ภรรยาลงสมัครในเขตเลือกตั้งที่ 9 ในนามพรรคพลังประชารัฐ

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ‘สุริยะ’ โว พปชร.กวาด 8 ที่นั่งอุบลฯ เหมา ‘อำนาจเจริญ’ ทั้งจังหวัด ขอ ปชช.ลบภาพเผาศาลากลาง
2. ↑
3. ↑  พลังดูด ‘พลังประชารัฐ’ อดีต ส.ส. – คนดังแห่ร่วมนับร้อย
4. ↑  นางรำพูล ตันติวณิชชานนท์ ผู้สมัคร สส.เบอร์ 2 เขต 9 จากพรรคพลังประชารัฐ ควง นายสุชาติ ตันติวณิชชานนท์ (อดีด ส.ส.3 สมัย)ลงพื้นที่ขอคะแนนเสียงโค้งสุดท้าย
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
**อังเดร เบอร์โต** (อังกฤษ: Andre Berto) มีชื่อเต็มว่า **อังเดร ไมเคิล เบอร์โต** (Andre Michael Berto) เกิดเมื่อวันที่ 7 กันยายน ค.ศ. 1983 ที่ ไมอามี รัฐฟลอริดา เป็นนักมวยชาวอเมริกันเชื้อสายเฮติเจ้าของฉายา **The Beast**

ได้แชมป์โลกในรุ่นเวลเตอร์เวท ของสภามวยโลก (WBC) มาในปี ค.ศ. 2008 ด้วยการเอาชนะทีเคโอยกที่ 7 มิเกล แองเจิล รอดดิเกวซ นักมวยชาวเม็กซิกัน

ในวันที่ 31 มกราคม ค.ศ. 2011 เบอร์โตก็จะได้ขึ้นชกป้องกันตำแหน่งแชมป์โลกกับ เชน มอสลีย์ ที่ ลาสเวกัส

แต่ต่อมาเบอร์โตได้ออกมาประกาศขอเลื่อนการชกครั้งนี้ออกไปเนื่องจากสภาวะจิตใจที่ย่ำแย่ของเบอร์โตจากการสูญเสียญาติในเหตุการณ์แผ่นดินไหวทีเฮติ

ต่อมาในวันที่ 3 กันยายน ค.ศ. 2012 เบอร์โตได้เป็นแชมป์โลกในรุ่นเวลเตอร์เวท ของสหพันธ์มวยนานาชาติ (IBF) เมื่อเป็นฝ่ายชนะทีเคโอ เดยาน ซาเวค นักมวยชาวสโลวีเนีย ในยกที่ 5 เมื่อซาเวคถูกหมัดของเบอร์โตจนเป็นแผลแตกขนาดใหญ่ ทำให้กรรมการยุติการชก ในการชกที่รัฐมิสซิสซิปปี

อ้างอิง
-------

1. ↑  ["สถิติการชก (อังกฤษ)". คลังข้อมูลเก่าเก็บจากแหล่งเดิมเมื่อ 2015-06-17. สืบค้นเมื่อ 2011-09-04. สถิติการชก (อังกฤษ)]
2. ↑  อังเดรเบอร์โต้เลื่อนชกเหตุญาติอยู่ในเฮติ จากTNN
3. ↑  คอลัมน์สปอร์ตไลน์, เดลินิวส์ฉบับที่ 22,607 หน้า 22 ฉบับวันจันทร์ที่ 5 กันยายน พ.ศ. 2554

แหล่งข้อมูลอื่น
---------------

* เว็บไซต์ส่วนตัว เก็บถาวร 2011-09-03 ที่ เวย์แบ็กแมชชีน
ระวังสับสนกับ วัดกลางดาวคนอง

**วัดดาวคนอง** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงดาวคะนอง เขตธนบุรี กรุงเทพมหานคร

ประวัติ
-------

วัดสร้างประมาณปี พ.ศ. 2310 ปลายสมัยกรุงศรีอยุธยา ไม่ปรากฏนามผู้สร้างวัดได้รับพระราชทานวิสุงคามสีมาเมื่อประมาณปี พ.ศ. 2325 เดิมชื่อว่า **วัดสะเดาทอง** เนื่องจากพื้นที่วัดที่ตั้งอยู่ริมแม่น้ำเจ้าพระยา ณ ขณะนั้น มีต้นสะเดาอยู่จำนวนหนึ่ง ผู้คนที่มาจอดเรือหน้าวัดก็มักมากราบไหว้ต้นสะเดาหน้าวัดและนำทองคำแผ่นมาปิด ชาวบ้านจึงเรียกว่า **วัดสะเดาทอง** แต่ต่อมาเปลี่ยนชื่อมาเป็น วัดดาวคนอง เนื่องจากชาวบ้านเล่ากันว่า หน้าวัดมีจระเข้ตัวหนึ่งเที่ยวอาละวาดทำลายสิ่งต่าง ๆ บริเวณคุ้งน้ำหน้าวัดเสมอ ต่อมามีชายหนุ่มได้ต่อสู้กับจระเข้จนน้ำฟุ้งกระจายเป็นดาวคนองน้ำไปทั่ว จึงเรียกว่า วัดดาวคนอง

พ.ศ. 2504 พระครูนนทสารคุณ เจ้าอาวาสวัดดาวคนองในขณะนั้น ร่วมกับประชาชนชาวอำเภอธนบุรี ขอให้กระทรวงศึกษาธิการ จัดตั้งโรงเรียนประถมศึกษาตอนปลายขึ้น โดยใช้ที่ดินของวัดและที่ดินซึ่งเช่าจากสำนักงานทรัพย์สินส่วนพระมหากษัตริย์ ได้ตั้งประกาศจัดตั้งโรงเรียนวัดดาวคนองเมื่อ 1 เมษายน พ.ศ. 2520 และได้มีประกาศเปลี่ยนชื่อโรงเรียนวัดดาวคนองเป็นโรงเรียนมัธยมวัดดาวคนอง

อาคารเสนาสนะ
------------

เขตพุทธาวาสมีกำแพงแก้วล้อมรอบ ที่มุมกำแพงแก้วทั้ง 4 มุม มีเจดีย์เหลี่ยมย่อมุมตั้งอยู่

อุโบสถของวัดกว้าง 7.79 ม. ยาว 15.10 ม. โครงสร้างอาคารเป็นผนังรับน้ำหนัก หลังคาผืนเดียว สองชั้น มีชายคาปีกนกรอบอาคาร หน้าบันด้านหน้าและด้านหลังประดับด้วยลวดลายปูนปั้นรูปต้นไม้ ใบไม้ และเครื่องถ้วยชาม ด้านหน้าและด้านหลังมีเฉลียงยื่นออกมา มีฐานสิงห์เป็นฐานอาคาร

อ้างอิง
-------

1. ↑  "ผลการวิเคราะห์ข้อมูล - มหาวิทยาลัยราชภัฏธนบุรี" (PDF).
2. ↑  "ประวัติโรงเรียนมัธยมวัดดาวคนอง".
3. ↑  "พระอุโบสถและพระวิหารที่ได้รับอิทธิพลตะวันตกสมัยอยุธยาตอนปลาย" (PDF).

วิกิมีเดียคอมมอนส์มีสื่อที่เกี่ยวข้องกับ **วัดดาวคนอง**
สุนัขที่ร่วมแสดงในภาพยนตร์ เข้าร่วมงานเทศกาลภาพยนตร์นานาชาติกรุงเทพ 2007
**มะหมา 4 ขาครับ** เป็นภาพยนตร์ไทย ที่มีเนื้อเรื่องเกี่ยวกับหมาข้างถนน ใช้หมาเป็นตัวดำเนินเรื่องตลอดทั้งเรื่อง โดยใช้หมาข้างถนนที่ผ่านการฝึกสอน แสดงจริง ไม่ได้ใช้เทคนิคพิเศษ

ภาพยนตร์เรื่องนี้ทำรายได้รวม 58 ล้านบาท

เรื่องย่อ
---------

การผจญภัยของ *มะขาม* หมาพันธุ์ไทยหลังอานที่ถูกนำมาทิ้งที่วัดเพราะทำข้าวของของเจ้านายเสียหาย กับหมาข้างถนนฝูงหนึ่ง ประกอบด้วย *ลุงกาแฟ* หมาแก่หัวโจก *เก่ง* หมาขนยุ่งจอมกวน *เปี๊ยก ปลากระป๋อง* หมาตัวเล็กจอมซ่า *เซ็กซี่* หมาพุดเดิลสุดเปรี้ยว และ *พิกุล* หมาสาวสุดเรียบร้อย สมเป็นกุลสตรี

หมาข้างถนนฝูงนี้ แต่เดิมเป็นหมามีเจ้าของ แต่จับพลัดจับผลูต้องกลายเป็นหมาจรจัด เพราะชุมชนที่มันอาศัยอยู่ ถูกเจ้าของที่ดินเผาไล่ที่ เมื่อเจ้าของย้ายไปอยู่ที่อื่น พวกหมาๆ จึงต้องอยู่อย่างยากลำบาก ต้องเร่ร่อนไปตามหมู่บ้านจัดสรร ถูกหมาวัดเจ้าถิ่นรังแก พวกเขาจึงคิดจะเดินทางไป **สุนัขวดี** สวรรค์ในตำนานของหมาๆ ที่เล่าสืบต่อกันมา

การเดินทางไป สุนัขวดี พวกเขาต้องประสบภยันตรายมากมาย ต้องเสี่ยงชีวิตวิ่งข้ามถนน 10 เลน ที่มีรถวิ่งด้วยความเร็วสูงตลอดเวลา สุนัขวดี จะเป็นสวรรค์ดังคำร่ำลือหรือไม่ ไม่มีใครทราบ เพราะไม่เคยมีหมาที่ข้ามไปได้ ข้ามกลับมาเล่าให้ฟัง

นอกจากนี้ มะขาม ยังมีเรื่องวุ่นๆ เกี่ยวกับรักสามเส้าแบบหมาๆ กับ *น้ำค้าง* หมาอเมริกันพันธุ์คอลลี่แสนสวย ที่ต้องชิงรักหักสวาท ชิงไหวชิงพริบกับ *ทอมมี่* หมาหนุ่มพันธุ์คอลลี่ พันธุ์แท้

อีกทั้งยังมี เรื่องรักสามเส้าคู่ขนานแบบคนๆ ของ *แจ็ค* ยามเฝ้าหมู่บ้านจัดสรร คนเลี้ยงมะขาม กับ *หนูแหวน* ไฮโซสาวสวย เจ้านายของน้ำค้าง ซึ่งก็เป็นที่หมายปองของ *คุณองอาจ* เจ้าของหมู่บ้านจัดสรร เจ้าของทอมมี่

อ้างอิง
-------

1. ↑
2. ↑  20 หนังยอดฮิตแดนสยามปี 2550 เก็บถาวร 2011-08-09 ที่ เวย์แบ็กแมชชีน โดย ผู้จัดการออนไลน์ 16 มกราคม 2551 07:28 น.

*

แหล่งข้อมูลอื่น
---------------

* *มะหมา 4 ขาครับ* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* เว็บไซต์ทางการ เก็บถาวร 2007-03-13 ที่ เวย์แบ็กแมชชีน
* เบื้องหลังการสร้าง
* หนังตัวอย่าง และเบื้องหลัง จาก YouTube
* มะหมา 4 ขาครับ ที่ สยามโซน.คอม
* มะหมา 4 ขาครับ
**วันสันติภาพไทย** คือ วันที่ 16 สิงหาคม ของทุกปี ซึ่งเป็นวันที่ระลึกถึงการสิ้นสุดสงครามโลกครั้งที่ 2 ซึ่งในวันที่ 16 สิงหาคม พ.ศ. 2488 ประเทศไทยโดยนายปรีดี พนมยงค์ หัวหน้าขบวนการเสรีไทย ในฐานะผู้สำเร็จราชการแทนพระองค์ในรัชกาลที่ 8 ได้ออกประกาศสันติภาพในพระปรมาภิไธยพระบาทสมเด็จพระเจ้าอยู่หัวอานันทมหิดล ให้การประกาศสงครามต่อสหรัฐอเมริกาและบริเตนใหญ่เมื่อวันที่ 25 มกราคม พ.ศ. 2485 เป็นโมฆะ เนื่องจากเป็นการกระทำอันขัดต่อเจตจำนงของประชาชนและขัดต่อรัฐธรรมนูญ ซึ่งประชาชนชาวไทยทั้งในและนอกประเทศได้ร่วมกันแสดงเจตจำนงไม่ยอมรับคำประกาศดังกล่าวด้วยการจัดตั้งขบวนการเสรีไทยช่วยเหลือฝ่ายสัมพันธมิตรในการต่อสู้กับกองทัพญี่ปุ่นที่ยึดครองประเทศไทยอยู่ในระหว่างสงคราม (ตั้งแต่วันที่ 8 ธันวาคม พ.ศ. 2484) โดยที่ประเทศไทยประกาศว่าจะร่วมมือเต็มที่ทุกทางกับสหประชาชาติในการสถาปนาเสถียรภาพในโลกนี้ ประกาศสันติภาพนี้มีนายทวี บุณยเกตุ รัฐมนตรี เป็นผู้ลงนามรับสนองพระบรมราชโองการ

เพื่อเป็นการรำลึกถึงเหตุการณ์ดังกล่าว มหาวิทยาลัยธรรมศาสตร์ จึงตั้งชื่อถนนภายในศูนย์ท่าพระจันทร์ ที่เชื่อมระหว่างประตูถนนพระอาทิตย์กับประตูท่าพระจันทร์และผ่านหน้าตึกโดมว่า **ถนน 16 สิงหาคม**
จอมพล อัลเฟรท ฟ็อน ชลีเฟิน
**แผนชลีเฟิน** (เยอรมัน: *Schlieffen-Plan*) เป็นแผนปฏิบัติการทางทหารของจักรวรรดิเยอรมัน ร่างขึ้นโดยจอมพล อัลเฟรท ฟ็อน ชลีเฟิน หัวหน้าคณะเสนาธิการใหญ่ของกองทัพเยอรมัน แผนนี้ได้รับการออกแบบให้เยอรมนีได้รับชัยชนะในศึกสองด้าน (แนวรบด้านตะวันตกและด้านตะวันออก) 

ตั้งแต่ปี 1897 ชลีเฟินเริ่มคิดแผนรุกตีฝรั่งเศสโดยการยกทัพผ่านประเทศเบลเยียมและเนเธอร์แลนด์ แทนที่จะบุกเข้าจากชายแดนฝรั่งเศสโดยตรง การร่างแผนในช่วงแรกเขาประสบกับปัญหาว่าเยอรมนีคงไม่สามารถพิชิตฝรั่งเศสได้เร็วพอที่จะโยกย้ายกำลังทหารไปรับศึกด้านรัสเซีย (ซึ่งเป็นมิตรกับฝรั่งเศส) เยอรมนีเสี่ยงจะต้องรับศึกสองด้านพร้อมกัน

ในปี 1905 ชลีเฟินประเมินว่ากองทัพรัสเซียมีความสามารถเคลื่อนกำลังทหารภายใน 28 วัน ซึ่งหมายความว่ากองทัพเยอรมันต้องบุกเอาชนะฝรั่งเศสภายในสามสัปดาห์ เพื่อที่จะมีเวลาย้ายกำลังไปรับศึกด้านตะวันออก ซึ่งเป็นเป้าหมายที่ไม่สามารถบรรลุภายใต้สภาวะการณ์ในเวลานั้น อย่างไรก็ตาม ปัญหานี้คลี่คลายลงเมื่อรัสเซียพ่ายแพ้อย่างไม่มีใครคาดฝันในสงครามรัสเซีย-ญี่ปุ่นเมื่อปีเดียวกัน ทุกคนประเมินแสนยานุภาพของรัสเซียไว้สูงเกิน เขามองว่ากองทัพรัสเซียไม่อาจฟื้นกำลังในเวลาอันสั้น เยอรมนีไม่จำเป็นต้องวางกำลังทหารจำนวนมากไว้ที่ด้านตะวันออก

ชลีเฟินประเมินว่ากองทัพรัสเซียซึ่งสูญเสียแสนยานุภาพในสงครามกับญี่ปุ่น จะต้องใช้เวลาอย่างน้อยหกสัปดาห์ในการยกทัพมาถึงชายแดนด้านตะวันออกของเยอรมนี ระหว่างนั้น เยอรมนีมีเวลาเพียงพอที่จะกรีธาทัพผ่านประเทศเป็นกลางอย่างเนเธอร์แลนด์และเบลเยียม และบุกเข้าฝรั่งเศสจากชายแดนด้านเหนือลงไปถึงกรุงปารีส (แทนที่จะบุกเข้าจากชายแดนฝรั่งเศส-เยอรมนีโดยตรงซึ่งเต็มไปด้วยป้อมปราการแข็งแกร่งของฝรั่งเศส) แล้วจึงปิดล้อมและทำลายกองทัพฝรั่งเศส เขาคาดว่าทั้งหมดนี้จะใช้เวลาไม่เกิน 45 วัน เมื่อพิชิตฝรั่งเศสได้แล้ว เยอรมนีจะรุดเร่งขนส่งกำลังทหารไปที่แนวรบด้านตะวันออกผ่านทางเครือข่ายรถไฟเพื่อต้านกองทัพรัสเซีย

จอมพลชลีเฟินเกษียณราชการในต้นปี 1906 ผู้ดำรงตำแหน่งและรับแผนการนี้ต่อจากเขาคือพลเอกอาวุโส เฮ็ลมูท ฟ็อน ม็อลท์เคอ คนเล็ก เขาปรับปรุงแผนชลีเฟินหลายจุด ทั้งการลดขนาดกำลังรบที่ใช้โจมตี เลือกบุกผ่านเบลเยียมอย่างเดียว เป็นต้น ม็อลท์เคอตั้งชื่อแผนใหม่ว่า *แผน 17* (*Plan XVII.*) และนำไปใช้จริงในยุทธการที่แม่น้ำมาร์นครั้งที่หนึ่ง (กันยายน 1914) แต่ยุทธการครั้งนั้นประสบความล้มเหลว นักประวัติศาสตร์มองว่าม็อลท์เคอเข้าไปก้าวก่ายแผนต้นฉบับมากเกินไป

หลังเยอรมนีแพ้สงครามโลกครั้งที่หนึ่ง นายทหารระดับสูงในกองทัพและนักประวัติศาสตร์ที่หอสมุดแห่งชาติลงความเห็นตรงกันว่า ความพ่ายแพ้ที่แม่น้ำมาร์นไม่ได้เกิดจากการคาดการณ์ทางยุทธศาสตร์ผิดพลาด แต่เกิดความผิดคลาดในแผนของม็อลท์เคอเอง

อ้างอิง
-------

1. ↑  Raymond Limbach. Schlieffen Plan Britanica
2. 1 2  Amanda Onion. Was Germany Doomed in World War I by the Schlieffen Plan? 3 MAY 2018
***ไฟต์ไนต์ราวด์ 4*** (อังกฤษ: *Fight Night Round 4*) เป็นวิดีโอเกมมวยสากลที่พัฒนาโดยอีเอ สปอตส์ ซึ่งเป็นภาคต่อของ*ไฟต์ไนต์ราวด์ 3* ที่เปิดตัวใน ค.ศ. 2006 รวมถึงเปิดตัวใน ค.ศ. 2009 สำหรับเพลย์สเตชัน 3, เอกซ์บอกซ์ 360, วินโดวส์โมบาย และแบล็คเบอร์รี ส่วนนักมวยที่โดดเด่นของเกมคือมูฮัมหมัด อาลี และไมก์ ไทสัน เกมดังกล่าวประกอบด้วยนักมวยที่ได้รับลิขสิทธิ์ 48 คน รวมถึงโหมดใหม่หลายโหมด เช่น โหมดเลกาซี

การตลาด
-------

### ของตัวอย่างsss

ในวันที่ 14 พฤษภาคม ค.ศ. 2009 มีการสาธิตเกมนี้ให้ผู้ที่สั่งซื้อเกมล่วงหน้าจากเกมสตอป แม้ว่าจะมีให้ทุกคนดาวน์โหลดในเดือนนั้นผ่านเอกซ์บอกซ์ไลฟ์ หรือเพลย์สเตชัน เน็ตเวิร์ก การสาธิตดังกล่าวประกอบด้วยแมตช์อุ่นเครื่องสามยกระหว่างริกกี แฮตตัน กับแมนนี ปาเกียว หลังจากการชกมวยในวันที่ 2 พฤษภาคม ค.ศ. 2009 ส่วนโหมดฝึกสอนยังสามารถเข้าถึงได้ในช่วงเริ่มของการสาธิตดังกล่าว ซึ่งมีอยู่ในการเปิดตัวสุดท้าย

เมื่อวันที่ 27 สิงหาคม ค.ศ. 2009 ได้มีการเปิดตัวการสาธิตที่ได้รับการอัปเดตใหม่ ซึ่งตอนนี้มีแมตช์อุ่นเครื่องสิบยกระหว่างมูฮัมหมัด อาลี และไมก์ ไทสัน นอกเหนือไปจากแมตช์แฮตตันกับปาเกียวในครั้งก่อน นอกจากนี้ ยังมีการกลับมาของรูปแบบการควบคุมแบบคลาสสิกสำหรับเกมนี้ ที่ผู้เล่นสามารถใช้ปุ่มควบคุมสำหรับการควบคุมส่วนใหญ่แทนแท่งแอนะล็อกด้านขวา รูปแบบการควบคุมนี้เดิมอยู่ในเกม*ไฟต์ไนต์*ก่อนหน้าทั้งหมด และได้นำมาสู่*ไฟต์ไนต์ราวด์ 4* หลังจากที่แฟน ๆ บ่นเกี่ยวกับการใช้รูปแบบการควบคุมใหม่และความทุกข์ทรมานในรูปแบบกลุ่ม

### เนื้อหาที่ดาวน์โหลดได้

ในวันที่ 27 กรกฎาคม ค.ศ. 2009 เนื้อหาแรกที่ดาวน์โหลดได้ของ*ไฟต์ไนต์ราวด์ 4* ได้รับการเผยแพร่ โดยไม่มีค่าใช้จ่าย และมีโรงยิมใหม่, แถบเลื่อนรูปแบบการเล่นใหม่, อุปกรณ์ใหม่ ตลอดจนเวอร์ชันทางเลือกของwasชูการ์ เรย์ เลนเนิร์ด

ต่อมา กางเกงบอกเซอร์, ถุงมือ และกางเกงขาสั้นเพิ่มเติมได้รับการเปิดตัว พร้อมกับการสนับสนุนการควบคุมปุ่มด้านหน้าในการอัปเดตฟรีเมื่อสิ้นเดือนสิงหาคม

อ้างอิง
-------

1. ↑  Ellie Gibson (May 12, 2009). "Get early access to Fight Night 4 demo". *Eurogamer*. เก็บจากแหล่งเดิมเมื่อ September 23, 2015. สืบค้นเมื่อ November 3, 2010.
2. ↑  "FIGHT NIGHT Round 4". Electronic Arts. คลังข้อมูลเก่าเก็บจากแหล่งเดิมเมื่อ October 13, 2010. สืบค้นเมื่อ February 27, 2016.
3. ↑  Nate Ahearn (March 9, 2009). "Tyson and Ali on Fight Night Round 4 Cover". *IGN*. เก็บจากแหล่งเดิมเมื่อ September 14, 2015. สืบค้นเมื่อ February 27, 2016.
4. ↑  "FIGHT NIGHT Round 4 Boxers". Electronic Arts. คลังข้อมูลเก่าเก็บจากแหล่งเดิมเมื่อ April 6, 2009. สืบค้นเมื่อ February 27, 2016.
5. ↑  Nate Ahearn (June 15, 2009). "Fight Night Round 4: Legacy Mode Revealed". *IGN*. เก็บจากแหล่งเดิมเมื่อ March 6, 2016. สืบค้นเมื่อ February 27, 2016.
6. ↑  Tim MaCdonald (August 27, 2009). "New FEAR 2/Fight Night Round 4 DLC Demos Online". NigHtmares. คลังข้อมูลเก่าเก็บจากแหล่งเดิมเมื่อ August 29, 2009. สืบค้นเมื่อ February 27, 2016.
7. ↑  Jim Reilly (August 12, 2009). "Fight Night Round 4 Getting First Boxer Pack". *IGN*. เก็บจากแหล่งเดิมเมื่อ March 22, 2016. สืบค้นเมื่อ February 27, 2016.

แหล่งข้อมูลอื่น
---------------

* *ไฟต์ไนต์ราวด์ 4* ที่ MobyGames
* Fight Night Round 4 Official Game Page
* EA SPORTS *Fight Night Round 4*
สำหรับวัดไทรแห่งอื่น ดูที่ วัดไทร

**วัดไทร** เป็นวัดราษฎร์ สังกัดคณะสงฆ์ฝ่ายมหานิกาย ตั้งที่ 11 หมู่ 2 ถนนเอกชัย แขวงบางขุนเทียน เขตจอมทอง กรุงเทพมหานคร ใกล้วัดมีตลาดน้ำวัดไทร อดีตเคยเป็นที่ประทับของพระเจ้าเสือเสือหรือพระเจ้าสรรเพ็ชญ์ที่ 8และปัจจุบันยังมีตำหนักให้รับชมอยู่ วัดติดกับคลองสนามชัย เป็นวัดที่เก่าแก่และโด่งดังในเขตจอมทองและแขวงบางขุนเทียน

ประวัติ
-------

วัดไทรเป็นวัดโบราณที่มีความสำคัญมาตั้งแต่สมัยกรุงศรีอยุธยา เดิมใช้ชื่อว่า **วัดไซ** แต่ต่อมาเปลี่ยนมาเป็นวัดไทร เพราะคาดว่าเดิมมีต้นไทรใหญ่อยู่หน้าวัด ได้รับการปฏิสังขรณ์ครั้งแรกในสมัยรัชกาลที่ 4 และอีกครั้งหนึ่งในสมัยรัชกาลที่ 5 ช่วง พ.ศ. 2416 โดยมอบหมายให้ช่างชาวจีนชื่อ จีนเต๋า เป็นผู้ปฏิสังขรณ์

อาคารเสนาสนะ
------------

อุโบสถของวัดได้ขึ้นชื่อว่าเป็น *โบสถ์ 2 สมัย* อุโบสถหลังใหม่ประดับประดาด้วยกระเบื้องสีขาวนวล แซมด้วยกระเบื้องสีต่าง ๆ เป็นลวดลาย ส่วนหลังคาเป็นกระเบื้องสีน้ำเงิน ภายในประดิษฐานพระประธาน คือ *พระพุทธมงคลอภิปูชนีย์* เป็นพระพุทธรูปปางมารวิชัย ด้านซ้ายและขวามีพระสาวกนั่งอยู่ ส่วนอุโบสถสมัยแรกตั้งอยู่ด้านหลังของอุโบสถปัจจุบัน สร้างขึ้นตั้งแต่ พ.ศ. 2461 มีลักษณะเรียบง่ายและมีขนาดย่อมกว่าโบสถ์หลังใหม่ ภายในประดิษฐานพระพุทธรูปสลักหินทรายสีแดงปางต่าง ๆ

ใกล้อุโบสถหลังเก่า เป็น *พระวิหารถาวรสามัคคีธรรม* สร้างขึ้นเมื่อ พ.ศ. 2531 ด้านในมีรูปปั้นของพระครูถาวรสมณวงศ์ (หลวงปู่อ๋อย) เกจิอาจารย์ที่เชี่ยวชาญด้านยาสักและเล่นแร่แปรธาตุ ด้านขวาวิหารนี้เป็นหอระฆังและหอกลองโบราณ สร้างขึ้นเมื่อ พ.ศ. 2539

ภายในวัดมี *ตำหนักทองวัดไทร* หรือ *ตำหนักพระเจ้าเสือ* กรอบหน้าต่างมีฐานสิงห์ สร้างขึ้นตั้งแต่สมัยอยุธยา เชื่อว่า พระเจ้าเสือเสด็จประพาสทางทะเลและได้แวะพักกลางทางบริเวณนี้ ช่วง พ.ศ. 2246–2251 เป็นเรือนไม้ มีงานไม้แกะสลักฝีมือช่างหลวง กรมศิลปากรขึ้นทะเบียนเป็นโบราณสถานเมื่อ พ.ศ. 2505 ข้างตำหนักเป็นศาลาท่าเทียบเรือ มีรูปหล่อของ พ่อหลวงขุนเสือ (พระเจ้าเสือ)

ระเบียงภาพ
----------

* ตำหนักพระเจ้าเสือตำหนักพระเจ้าเสือ
* ลายรดน้ำบนตำหนักพระเจ้าเสือลายรดน้ำบนตำหนักพระเจ้าเสือ
* พระบรมรูป สมเด็จพระเจ้าเสือพระบรมรูป สมเด็จพระเจ้าเสือ
* ตลาดน้ำวัดไทรตลาดน้ำวัดไทร
* พระพุทธมงคลอภิปูชนีย์ พระประธานในอุโบสถหลังใหม่พระพุทธมงคลอภิปูชนีย์ พระประธานในอุโบสถหลังใหม่

อ้างอิง
-------

1. ↑  เอนก นาวิกมูล (6 ธันวาคม 2562). "ตลาดน้ำวัดไทรถึงตลาดน้ำวัดจอมทอง ที่เที่ยวดังยุคก่อนและการเปลี่ยนโฉมเพราะรถไฟชนกัน!". *ศิลปวัฒนธรรม*.
2. ↑  "เยือน "วัดไทร" (จอมทอง) ชมโบสถ์ 2 สมัย อิ่มใจไหว้ศาลพระเจ้าเสือ". *ผู้จัดการออนไลน์*. 18 พฤษภาคม 2561.
3. ↑  "อธิบดีมาเอง! สั่งบูรณะ ตำหนักทอง วัดไทร เจ้าอาวาสดีใจมาก มอบลิ้นจี่บางขุนเทียนให้กินทั้งคณะ". *มติชน*. 8 กรกฎาคม 2561.

วิกิมีเดียคอมมอนส์มีสื่อที่เกี่ยวข้องกับ **วัดไทร**
**วัดศรีรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 2 บ้านบางพัง ตำบลบางพูด อำเภอปากเกร็ด จังหวัดนนทบุรี ริมฝั่งแม่น้ำมีปลาน้ำจืดจำนวนมาก จนได้ชื่อว่า *วังมัจฉา*

วัดศรีรัตนารามสร้างขึ้นเมื่อวันที่ 27 มีนาคม พ.ศ. 2305 ในสมัยอยุธยาตอนปลาย ไม่ทราบนามของผู้สร้าง ชาวบ้านนิยมเรียกชื่อวัดว่า **วัดบางพัง** ตามชื่อท้องที่ตั้งวัด คือ บ้านบางพังซึ่งมักถูกกระแสน้ำกัดเซาะพังตลอดเวลา ต่อมาเปลี่ยนชื่อมาเป็น "วัดศรีรัตนาราม" วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2307

อาคารเสนาสนะได้แก่ อุโบสถ ได้รับการบูรณะเมื่อ พ.ศ. 2510 ภายในอุโบสถมีภาพเขียนเรื่องอดีตพระพุทธเจ้าตามความเชื่อมอญ พระมาลัย และพระพุทธปฏิมากร และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุมีพระประธานประจำอุโบสถ พร้อมด้วยพระปางต่าง ๆ อีก 7 องค์ ในวิหารมี 6 องค์ เจดีย์ย่อมุมไม้สิบสอง 1 องค์ สร้างในสมัยอยุธยาตอนปลาย อยู่ที่ด้านหน้าพระอุโบสถ ประชาชนมักมาสักการะรูปปั้นหลวงพ่อแฉ่ง สีลปัญโญ ซึ่งเป็นเกจิอาจารย์ชื่อดังในสมัยสงครามโลกครั้งที่ 2 ท่านสร้างวัตถุมงคลทั้งพระเนื้อผงพิมพ์ทรงสัตว์ต่าง ๆ หลายประเภททั้งพิมพ์ใหญ่ พิมพ์กลาง พิมพ์เล็ก พิมพ์สามเหรียญ เนื้อผง พระรอด ตะกรุด ผ้ายันต์ธง ทรายเสก พระกริ่ง พระชัยวัฒน์ พระประจำวัน นางกวัก พระพุทธกวักสามเหลี่ยม และพระสีวลีชนิดบูชาและคล้องคอ

ริมแม่น้ำเจ้าพระยาหน้าวัดศรีรัตนาราม มีเรือสำเภาก่ออิฐถือปูนยาวประมาณ 7 เมตร สร้างตามคติความเชื่อชาวมอญ ภายในเรือมีเจดีย์ 3 องค์ ซึ่งหมายถึง พระพุทธ พระธรรม และพระสงฆ์

รายนามเจ้าอาวาส
---------------

* พระอธิการเจริญ
* หลวงพ่อแฉ่ง สีลปัญโญ
* พระอธิการประมวล ปวัฑฒโน
* พระอธิการอินทร์ อกตมโล

อ้างอิง
-------

1. ↑  "วัดศรีรัตนาราม". ศูนย์ข้อมูลกลางทางวัฒนธรรม.
2. ↑  "หลวงพ่อแฉ่ง สีลปัญโญวัดบางพัง จ.นนทบุรี". ข่าวสด.
**เพชรรัตน์ ใหม่ชมภู** (เกิด 7 สิงหาคม พ.ศ. 2531) ชื่อเล่น **พลอย** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่เป็นครั้งแรกในปี 2566 เป็นบุตรสาวของไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่

ประวัติ
-------

เพชรรัตน์ เกิดเมื่อวันที่ 7 สิงหาคม พ.ศ. 2531 เป็นบุตรสาวของไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ ในสมัยของบุญเลิศ บูรณุปกรณ์ เธอจบการศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ ปริญญาตรีด้านมนุษยศาสตร์ สาขาวิชาภาษาอังกฤษ และปริญญาโทสาขาบริหารธุรกิจ จากมหาวิทยาลัยเชียงใหม่

การทำงาน
--------

เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 จึงทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 90 แต่ไม่ได้รับเลือกตั้ง และมาทำหน้าที่ผู้ช่วยของกุลธิดา รุ่งเรืองเกียรติในเวลาต่อมา

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้ ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย

### สมาชิกสภาผู้แทนราษฎร

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล

อ้างอิง
-------

1. ↑  ความสวยไม่เป็นรอง เปิด 11 สาวสวยจากพรรคก้าวไกล
2. ↑   (2019-02-06). "เปิดบัญชีรายชื่อ "อนาคตใหม่" ธนาธร – ปิยบุตร ลำดับ 1- 2". *pptvhd36.com*. `{{cite web}}`: แหล่งข้อมูลอื่นใน ``|last=`` (help)
3. ↑  เชียงใหม่ แพ้ไม่ได้ 'อุ๊งอิ๊ง' ชิงรุกใหญ่ สกัด 'บูรณุปกรณ์'
4. ↑  สังคมออนไลน์ภาคเหนือตอนบน…แข่งดุสู้กันมันหยด เขต 1 ‘เวียงพิงค์’ เพื่อไทยจะแลนด์สไลด์ที่เชียงใหม่หรือไม่อยู่ที่เขตนี้!!!...
5. ↑  ‘พลอย เพชรรัตน์’ ว่าที่ ส.ส.เชียงใหม่ ผู้ล้มตำนานเมืองหลวง พท. โต้วาทะ ‘ไม่มีพรรคอย่าหวังชนะ’
**เจียง ชิง** (จีน: 江青; พินอิน: *Jiāng Qīng*; 19 มีนาคม ค.ศ. 1914 – 14 พฤษภาคม ค.ศ. 1991) เป็นนักแสดงหญิงชาวจีน ใช้ชื่อในการแสดงว่า **หลาน ผิง** (藍蘋) มีบทบาทสำคัญทางการเมืองในช่วงปฏิวัติวัฒนธรรมระหว่าง ค.ศ. 1966–1976 ฐานะที่เป็นภริยาคนที่สี่ของเหมา เจ๋อตง (毛泽东) ผู้เป็นประธานกรรมการกลางพรรคสังคมนิยมจีน (中国共产党中央委员会主席) และผู้นำสูงสุด (最高領導人) ของประเทศจีน

เธอออกจากอาชีพนักแสดงเมื่อ ค.ศ. 1938 เพื่อสมรสกับเหมา เจ๋อตง ในเดือนพฤศจิกายน ปีนั้น ที่หยานอาน (延安) จึงได้เป็นสุภาพสตรีหมายเลขหนึ่งคนแรกของประเทศ เธอมีบทบาทสำคัญมากในช่วงปฏิวัติวัฒนธรรม และในการสร้างพันธมิตรทางการเมืองหัวรุนแรงที่เรียกว่า "กลุ่มสี่คน" (四人帮) หรือ "แก๊งออฟโฟร์" (Gang of Four)

เมื่อสมรสกับเหมา เจ๋อตง แล้ว เธอทำหน้าที่เป็นเลขานุการส่วนตัวของเขาในช่วงคริสต์ทศวรรษ 1940 และเป็นหัวหน้ากองภาพยนตร์ในกรมประชาสัมพันธ์ของพรรคสังคมนิยมในช่วงคริสต์ทศวรรษ 1950 เธอยังเป็นตัวแทนคนสำคัญของเหมา เจ๋อตง ในช่วงต้นปฏิวัติวัฒนธรรม ต่อมาใน ค.ศ. 1966 เธอได้เป็นรองหัวหน้ากลุ่มปฏิวัติวัฒนธรรมส่วนกลาง (中央文革小组) ของพรรคสังคมนิยม แล้วร่วมมือกับนายพลหลิน เปียว (林彪) ส่งเสริมคตินิยมของเหมา เจ๋อตง และช่วยกันโหมประชาสัมพันธ์เกี่ยวกับบารมีของเหมา เจ๋อตง เธอมีอิทธิพลมากในวงราชการช่วงที่การปฏิวัติวัฒนธรรมมาถึงขีดสุด โดยเฉพาะในด้านศิลปวัฒนธรรม นอกจากนี้ ยังมีการโฆษณาชวนเชื่อเกี่ยวกับเธอทำนองเดียวกับสามี ทำให้ใน ค.ศ. 1969 เธอได้ตำแหน่งในสภาปกครองส่วนกลาง (中央政治局) ของพรรคสังคมนิยม

ก่อนเหมา เจ๋อตง เสียชีวิตใน ค.ศ. 1976 กลุ่มสี่คนของเธอมีอำนาจมาก ควบคุมสถาบันการเมืองหลายแห่งของจีน รวมถึงหน่วยงานสื่อและประชาสัมพันธ์ แต่เธอมักผิดใจกับผู้บริหารระดับสูงของพรรคสังคมนิยมเวลาที่อ้างว่าตนเองได้รับความชอบธรรมทางการเมืองในฐานะภรร

ยาของเหมา เจ๋อตง ครั้นเหมา เจ๋อตง สิ้นใจแล้ว ความรุ่งเรืองทางการเมืองของเธอก็สิ้นสุดตามไปด้วย ผู้สืบทอดตำแหน่งของเหมา เจ๋อตง คือ ฮั่ว กั๋วเฟิง (华国锋) สั่งจับกุมเธอไปไต่สวนเหตุที่สร้างความเสื่อมเสียมากมายแก่ประเทศอันเนื่องมาจากการปฏิวัติวัฒนธรรม เดิมที เธอถูกพิพากษาประหารชีวิต แต่มีการลดโทษเป็นจำคุกตลอดชีวิตใน ค.ศ. 1983 และเมื่อเธอได้รับการปล่อยออกจากคุกไปรักษาพยาบาล เธอก็แขวนคอตายในห้องน้ำของโรงพยาบาลเมื่อเดือนพฤษภาคม ค.ศ. 1991

อ้างอิง
-------

1. ↑  *A Great Trial in Chinese History — the Trial of the Lin Biao and Jiang Qing Counter-Revolutionary Cliques*, Beijing/Oxford: New World Press/Pergamon Press, 1981, p. title, ISBN 0-08-027918-X
2. ↑  
Stefan R. Landsberger (2008). *Madame Mao: Sharing Power with the Chairman*.
3. ↑  Kristof, Nicholas D. (1991-06-05). "New York Times". Nytimes.com. สืบค้นเมื่อ 2012-12-13.

| * ด
* ค
* ก
คู่สมรสของประธานาธิบดีแห่งสาธารณรัฐประชาชนจีน |
| --- |
| 
* เจียง ชิง
* Wang Guangmei
* He Lianying
* (Kang Keqing
* *vacant*
* Li Gang)
* *vacant*
* (Li Gang)
* Lin Jiamei
* *vacant*
* หวัง เย่อผิง
* หลิว หย่งชิง
* เผิง ลี่หยวน

 |  |
| 
* Han Zhijun1
* Zhuo Lin2

 |
| 1 - Wife of Hua Guofeng / 2 - Wife of Deng Xiaoping both are the *de facto* paramount leader of the PRC / parentheses - spouse of the *de jure* Head of State under the 1975 Constitution & 1978 Constitution |
**อุปาทานหมู่** /อุปา- หรือ อุบปา-/ (อังกฤษ: collective hysteria, collective obsessional behavior, mass hysteria หรือ mass psychogenic illness) เป็นปรากฏการณ์ทางจิตสังคมอย่างหนึ่ง มีลักษณะเป็นการแสดงออกอย่างเดียวกับโรคฮิสเตอเรีย หรือโรคผีเข้า (อังกฤษ: hysteria) แต่อุปาทานหมู่นั้นเป็นอาการสมดังชื่อ คือ เกิดขึ้นในคนหมู่ โดยมักมีสาเหตุจากการที่คนกลุ่มหนึ่งเชื่อว่าตนกำลังประสบภาวะเจ็บป่วยหรืออาการอื่นอย่างเดียวกัน

คำ "อุปาทานหมู่" นั้นอาจเขียนผิดเป็น **"อุปทานหมู่"** ซึ่งคำ "อุปทาน" นั้นเป็นศัพท์ทางเศรษฐศาสตร์ ตรงกับภาษาอังกฤษว่า "supply" คู่กับ "demand" หรือ "อุปสงค์"

ลักษณะ
------

ปรากฏการณ์อุปาทานหมู่นั้นเกิดขึ้นเมื่อบุคคลหนึ่งเกิดป่วยหรือมีอาการของโรคฮิสเตอเรียอันเป็นผลมาจากภาวะเครียด และเมื่อผู้ป่วยคนนั้นเริ่มแสดงอาการ คนอื่น ๆ รอบข้างก็เริ่มแสดงอาการด้วยเพราะเชื่อว่าตัวเองก็ประสบภาวะอย่างเดียวกัน อาการที่แสดงเช่นว่ามักได้แก่ อาการคลื่นไส้ (nausea), อาการกล้ามเนื้ออ่อนแรง (muscle weakness) การชัก (fit) หรืออาการปวดศีรษะ (headache)

อุปาทานหมู่มีลักษณะเด่นตรงที่ไม่อาจหาสาเหตุแน่ชัดได้ อาการที่เกิดก็มักมีความคลุมเครือ แต่มักเชื่อกันว่ามีสาเหตุมาจากอำนาจเหนือธรรมชาติหรือเป็นทางทางศาสนา โดยว่ากันทางประชากรศาสตร์ อุปาทานหมู่เกิดมากในเพศเมีย และในหมู่ผู้ที่รับบริการทางการแพทย์บ่อย ๆ คือพวกที่รับประทานยาหรือใช้ยามาก ๆ เป็นต้น 

อาการตื่นตระหนกทางใจ (moral panic) มีอาการแสดงคล้ายกับอุปาทานหมู่มาก

ข้อวิจารณ์
----------

เจอโรม คลาร์ก (Jerome Clark) นักวิจัยเรื่องเหลือเชื่อและจานผี ชาวอเมริกัน กล่าวว่า อุปาทานหมู่เป็นคำอธิบายอันไร้มูลฐานเมื่อเจ้าหน้าที่หรือผู้เชี่ยวชาญไม่อาจหาคำอธิบายกรณียุ่งเหยิงหรือน่าตระหนกใจได้

เหตุการณ์อุปาทานหมู่ที่โด่งดังสองเหตุการณ์ ได้แก่ กรณีการเสียชีวิตของกลอเรีย รามิเรซ และกรณีอุกกาบาตที่ประเทศเปรู พ.ศ. 2550

ดูเพิ่ม
-------

* ผลของกิจกรรมหมู่ (อังกฤษ: bandwagon effect)
* พฤติกรรมร่วม (อังกฤษ: collective behaviour)
* ความกระตือรือร้นร่วม (อังกฤษ: collective effervescence)
* จิตวิทยาฝูงชน (อังกฤษ: crowd psychology)
* ฟอลีอาเดอ (อังกฤษ: folie à deux)
* พฤติกรรมแบบกลุ่ม (อังกฤษ: group behaviour)
* โรคติดต่อแบบฮิสเตอเรีย (อังกฤษ: hysterical contagion)
* Mean world syndrome (อังกฤษ: collective effervescence)
* อาการตื่นตระหนกทางใจ (อังกฤษ: moral panic)
* การล่าแม่มด (อังกฤษ: witch hunting)

### กรณีตัวอย่าง

* โรคชอบเต้น (อังกฤษ: dancing mania) - เช่น การระบาดของโรคชอบเต้น พ.ศ. 2060 (Dancing Plague of 1518)
* อสุรกายแห่งลอนดอน
* มนุษย์ลิงแห่งกรุงนิวเดลี
* โรคจู๋

อ้างอิง
-------

1. ↑  "Doubts raised over Melbourne airport scare". (2005, 27 April). *ABC News Online.* [Online]. Available: <>. (Accessed: 15 April 2009).
2. 1 2  Glenn Swogger, Jr. (1999, 1 August). *Rumble in the Bronx: Mass Hysteria and the "Chemicalization" of Demonology.* [Online]. Available: < เก็บถาวร 2012-03-10 ที่ เวย์แบ็กแมชชีน>. (Accessed: 15 April 2009).
3. ↑  Clark, Jerome (1993). *Unexplained! 347 Strange Sightings, Incredible Occurrences, and Puzzling Physical Phenomena.* Canton, Milwaukee: Visible Ink Press. ISBN 0-8103-9436-7.
**จีโนม เร็คคอร์ด** (Genome Records) เป็นค่ายเพลงในเครือบริษัท อาร์เอส จำกัด (มหาชน) ภายใต้การนำของ ปอนด์ ธนา ลวสุต หนึ่งในนักแต่งเพลงและโปรดิวเซอร์ที่มีชื่อเสียงของวงการ

ประวัติ
-------

พ.ศ. 2544 ปอนด์ ธนา ลวสุต
และทีมเพลงซึ่งส่วนใหญ่มาจากทีม แกรมมี่ คิวเอ็กซ์ เดิม เข้ามาร่วมงานกับบริษัท อาร์เอส

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย ทีมเพลงของ ปอนด์ ธนา จึงเป็นอีกหนึ่งทีมที่ได้เริ่มมีการเปลี่ยนมาใช้ชื่อ **Nathan L** ในช่วงปลายปี 2545

พ.ศ. 2546 เริ่มสร้างศิลปินในทีมของตัวเอง นอกเหนือการทำงานให้กับศิลปินเดิมของอาร์เอส แต่ยังคงมีสถานะเป็นทีมเพลง Nathan L ไม่ได้ขึ้นเป็นค่ายเพลง

พ.ศ. 2547 ยืมตัว 3 ศิลปินหญิงจากค่ายอาร์เอส ปาน ธนพร, โฟร์ท นฤมล และ เปียโน เดอะซิส มาออกอัลบั้มในโปรเจกต์พิเศษ **Dreams** และเริ่มเปิดตัวในฐานะค่ายเพลง **จีโนม เร็คคอร์ด** อย่างเป็นทางการ

พ.ศ. 2548 แจ้งเกิด 2 ศิลปินหญิง เม จีระนันท์ และ ลีเดีย ศรัณย์รัชต์ นอกจากนี้ยังได้มีการทดลองเปิดค่ายเพลงย่อยในชื่อ **จี เซเว่น** (G7) เพื่อทำเพลงในแนวนอกกระแส

พ.ศ. 2549 ยืมตัว ฝ้าย แอม ฟายน์ มาออกอัลบั้มร่วมกับ เม และ ลีเดีย ในโปรเจกต์ **Dreams II A Little Dream Project** และเปิดตัวศิลปินหญิงคนใหม่ น็อตโตะ ซึ่งถือได้ว่าเป็นศิลปินใหม่คนสุดท้ายในนาม จีโนม เร็คคอร์ด

พ.ศ. 2550 ปอนด์ ธนา ลวสุต ตัดสินใจลาออกจากบริษัทอาร์เอส และกลับไปทำงานกับทางจีเอ็มเอ็ม แกรมมี่ ทำให้ทีมเพลงและศิลปินของ จีโนม เร็คคอร์ด ถูกยุบรวมกับค่ายเพลง เมโลดิก้า

ศิลปินในสังกัด
--------------


|  |  |
| --- | --- |
| * จีว่า
* แมทธิว ดีน
* โมโน
* นาธาน โอร์มาน (อัลบั้มแรก)
* ปั๊ป เปรื่องปราชญ์
* ซีบร้า
* ศร ศรศักดิ์ สวนแก้ว
* ชาญ
* หลิน อี้ ปิง
* กรพินธุ์ พ่วงโพธิ์ (อัลบั้ม Memory Box)
* เจมส์ เรืองศักดิ์ (อัลบั้ม Franchise)
 | * ลีเดีย
* เม (Me')
* ซินเดอเรลล่า
* น็อตโตะ (อัลบั้มแรก)
* แบดซ์ (Badz)
* ออลโมสต์ 100
* พาราไซต์
* เพลย์
* พลาสม่า
* ลิฟท์-ออย (อัลบั้ม Der-Taa-2)

  |



| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |
**งบประมาณแผ่นดิน** (อังกฤษ: Government budget) เป็นการประมาณการรายได้และรายจ่าย ของรัฐบาลในช่วงระยะเวลาหนึ่งซึ่งเรียกว่า ปีงบประมาณ ซึ่งอาจสอดคล้องกับ ปีปฏิทิน หรือไม่ก็ได้ รายได้ของรัฐบาลส่วนใหญ่ประกอบด้วยภาษี (เช่น ภาษีมรดก ภาษีเงินได้ ภาษีนิติบุคคล ภาษีนำเข้า) ในขณะที่รายจ่ายประกอบด้วยการใช้จ่ายภาครัฐ (เช่น การสาธารณสุข การศึกษา การป้องกัน โครงสร้างพื้นฐาน สวัสดิการ) งบประมาณแผ่นดินจัดทำโดยรัฐบาล หรือหน่วยงานทางการเมืองอื่น ๆ ในระบบรัฐสภาส่วนใหญ่ งบประมาณจะถูกนำเสนอต่อสภานิติบัญญัติ และมักจะต้องได้รับอนุมัติจากสภานิติบัญญัติ ด้วยงบประมาณนี้ จะทำให้รัฐบาลสามารถดำเนินนโยบายเศรษฐกิจได้ โดยตระหนักถึงลำดับความสำคัญของโครงการ เมื่อได้รับอนุมัติงบประมาณแล้ว การใช้เงินทุนจากแต่ละบทจะอยู่ในมือของกระทรวงของรัฐและสถาบันอื่น ๆ รายได้งบประมาณของรัฐประกอบด้วยภาษี ศุลกากร ค่าธรรมเนียม และรายได้อื่น ๆ เป็นหลัก รายจ่ายงบประมาณของรัฐครอบคลุมถึงกิจกรรมของรัฐซึ่งกำหนดตามกฎหมายหรือรัฐธรรมนูญ งบประมาณในตัวเองไม่เหมาะสมกับโครงการของรัฐบาล ดังนั้นจึงจำเป็นต้องมีมาตรการทางกฎหมายเพิ่มเติม คำว่า "งบประมาณ" ในภาษาอังกฤษ คือ Budget มาจากภาษาฝรั่งเศสโบราณ bougette ("ถุงใบเล็ก")

ดูเพิ่ม
-------

* รายชื่อประเทศเรียงตามงบประมาณแผ่นดิน

อ้างอิงบประ
-----------

1. ↑  Dincecco, Mark (2021-08-06). "The Budgetary Origins of Fiscal Military Prowess". *Broadstreet* (ภาษาอังกฤษแบบอเมริกัน). สืบค้นเมื่อ 2021-08-08.
**ผยอง** เป็นละครโทรทัศน์ไทยแนวดราม่า โรแมนติก สร้างจากบทประพันธ์ของ ดวงดาว ซึ่งเป็นนามปากกาของหม่อมเจ้าสวาสดิ์วัฒโนดม ประวิตร ถูกนำมาสร้างแล้วทั้งหมด 2 ครั้ง ครั้งแรกคือในปี 2536 สร้างโดยดาราวิดีโอ จากการกำกับของจรูญ ธรรมศิลป์ นำแสดงโดย หนุ่ม ศรราม เทพพิทักษ์ และกบ สุวนันท์ คงยิ่ง ออกอากาศทางช่อง 7 ทุกวันจันทร์–อังคาร เวลา 21.00–22.15 น. ระหว่างวันที่ 1 มีนาคม ถึง 25 พฤษภาคม 2536 มีจำนวนทั้งสิ้น 26 ตอน

ส่วนครั้งที่ 2 คือในปี 2543 ออกอากาศทางช่อง 3 จากการกำกับของอดีตนักแสดงและผู้กำกับระดับตำนานผู้ล่วงลับ อดุลย์ ดุลยรัตน์ นำแสดงโดย ออย ธนา สุทธิกมล และโบว์ ปรารถนา องค์ชัยศักดิ์

โดยก่อนหน้านั้นได้ถูกนำมาสร้างเป็นภาพยนตร์ขนาด 35 มม. พากย์เสียงในฟิล์ม สร้างโดย อินทรวิจิตรภาพยนตร์ จากการกำกับของครูชาลี อินทรวิจิตร เข้าฉายครั้งแรกเมื่อวันที่ 1 พฤศจิกายน 2518 นำแสดงโดย ตุ้ย สุริยา ชินพันธุ์ รับบท เหินฟ้า ซึ่งนับเป็นการรับบทพระเอกเต็มตัวครั้งแรกของสุริยา และ ปุ๊ ปิยะมาศ โมนยะกุล รับบท สวยหรือนะสื่อ

นักแสดง
-------

| ตัวละคร | ปี 2518 | ปี 2536 | ปี 2543 | ปี 2552 |
| --- | --- | --- | --- | --- |
| หม่อมราชวงศ์เหินฟ้า จตุพล | สุริยา ชินพันธุ์ | ศรราม เทพพิทักษ์ | ธนา สุทธิกมล | ฐากูร การทิพย์ |
| สวย/นะสื่อ | ปิยะมาศ โมนยะกุล | สุวนันท์ คงยิ่ง | ปรารถนา องค์ชัยศักดิ์ | จอมขวัญ ลีละพงศ์ประสุต |
| หม่อมเจ้าหญิงมยุเรศลักษณา |  | ดวงดาว จารุจินดา | ชุดาภา จันทเขตต์ | เพ็ญพักตร์ ศิริกุล |
| หม่อมเจ้าจอมเทพ จตุพล |  | แรม วรธรรม | นาท ภูวนัย | มนตรี เจนอักษร |
| บัลลังก์ |  | พลรัตน์ รอดรักษา | นภัสกร มิตรเอม | อดิศร อรรถกฤษณ์ |
|

เกร็ด
-----

ในตอนแรกละครเรื่อง ผยอง เวอร์ชั่นปี 2536 ได้มีการวางตัว ปู วิชชุดา สวนสุวรรณ ซึ่งกำลังโด่งดังจากละครเรื่องอรุณสวัสดิ์ ให้มารับบท สวย หรือ นะสื่อ โดยมีการถ่ายทำไปบ้างแล้วแต่เสียชีวิตไปเสียก่อนจากอุบัติเหตุทางรถยนต์ ทำให้บทนี้ตกเป็นของ กบ สุวนันท์ นางเอกรุ่นน้องร่วมช่องและต้องเริ่มถ่ายใหม่ทั้งหมด

อ้างอิง
-------

1. ↑  ผยอง (2536)
2. ↑  ผยอง (2543)
3. ↑  ผยอง (2518)
Poles marching in Warsaw, after Britain declared war on Germany, during invasion of Poland. Banner reads "Long Live England".

Declaration of war

Neville Chamberlain announces war with Germany, 3 September 1939.

---

*หากมีปัญหาในการเล่นไฟล์นี้ ดูที่วิธีใช้สื่อ*

สหราชอาณาจักรประกาศสงครามต่อเยอรมนี ในวันที่ 3 กันยายน พ.ศ. 2482 สองวันภายหลังจากเยอรมันรุกรานโปแลนด์ ฝรั่งเศสยังได้ประกาศสงครามต่อเยอรมนีในวันเดียวกัน

สถานะของสงครามได้ประกาศต่อสาธารณชนชาวบริติชผ่านทางวิทยุกระจายเสียง เวลา 11.00 น. โดยนายกรัฐมนตรีเนวิล เชมเบอร์ลิน

> ช่วงเช้านี้ ณ สถานเอคอัครราชทูตบริติชประจำกรุงเบอร์ลินได้ส่งข้อความครั้งสุดท้ายให้กับรัฐบาลเยอรมัน โดยกล่าวว่าเว้นแต่เราจะได้ยินเสียงจากพวกเขาภายในเวลา 11 โมงเช้าว่าพวกเขาเตรียมพร้อมที่จะถอนกำลังทหารออกจากโปแลนด์ทันที สถานะสงครามจะคงอยู่ระหว่างสองเรา ข้าพเจ้าต้องบอกท่านตอนนี้ว่าไม่ได้รับการดำเนินดังกล่าว และดังนั้นประเทศนี้จึงได้ทำสงครามกับเยอรมนีแล้ว
> 
>

หลังการประกาศสงคราม
-------------------

ดูเพิ่ม
-------

* สงครามลวง

อ้างอิง
-------

1. ↑  "Britain and France declare war on Germany". The History Channel. สืบค้นเมื่อ 6 May 2014.
2. ↑  "Neville Chamberlain's declaration of war".

แหล่งข้อมูลอื่น
---------------
**ชนัย กลิ่นพยอม** (ชื่อเดิม : พิชิต กลิ่นพยอม) เป็นที่รู้จักกันในชื่อ **เต่า เชิญยิ้ม** อดีตนักแสดงลิเกและนักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ ฟันหล่อและพูดไม่ชัด โดยมีคำพูดติดปากว่า "ฮานาก้า" และยังมีศักดิ์เป็นหลานของ **โน๊ต เชิญยิ้ม** อีกด้วย

ประวัติ
-------

เต่า หรือ ชนัย กลิ้่นพยอม (ชื่อเดิม : พิชิต กลิ่นพยอม) เป็นบุตรของคุณพ่อวิเชียรและคุณแม่เฉลียวเกิดในปี พ.ศ. 2507 โดยเกิดในครอบครัวลิเกในตระกูลหอมหวล มีพี่น้องสี่คน เต่าเป็นลูกคนที่สาม เต่าเรียนจบประถมศึกษาปีที่สี่และได้มาเป็นเด็กขนของและวิ่งซื้อของบนโลกลิเกบ้างครั้ง มาเล่นลิเกที่จังหวัดนครราชสีมาอยู่นานเล่นเป็นตัวพระเอกตอนเด็กๆพ่อโตขึ้นก็รับบทเป็นตัวโจ๊กบ้างเสนาบ้างค่าตัวประมาณ 20 บาทเต่าเริ่มสะสมประสบการณ์จากเวทีลิเก ภายหลังลิเกได้ย้ายวิกมาอยู่กรุงเทพได้มีโอกาสพบกับโน๊ต เชิญยิ้มซึ่งมีศักดิ์เป็นอาและได้มาชักชวนให้มาตีกลองกับตลกคณะเชิญยิ้มยุคแรกค่าตัววันละ 100 บาท ภายหลัง จเร น้องชายคนกลางของโน๊ต เชิญยิ้มก็ออกจากลิเกมาตั้งตลกคณะพลิกล็อค(น้องเชิญยิ้ม) เดินตามรอยพี่ชาย เต่าจึงได้มีโอกาสขึ้นเป็นตัวเล่นอย่างสมบูรณ์แบบกับตลกคณะพลิกล็อคภายหลังคณะได้เข้าร่วมกับโพธิ์แก้ว โพธิ์ขวัญเป็นตลกคณะกุ๊กกิ๊ก ภายหลังเต่าและยุ้ย ยิ้มสยามได้ออกมาตั้ง**คณะ หอมหวล** ก่อนจะมาเป็น**คณะสะเด็ดยาด** ภายหลังคณะ เชิญยิ้มชุดใหญ่ต่างก็แยกย้ายกันทำให้ โน๊ต จึงเรียก เต่าไปที่คณะ โน๊ต เชิญยิ้ม ทำให้เต่าได้มีโอกาสในวงการบันเทิงด้วยการเล่นภาพยนตร์เรื่อง กองร้อย 501 ริมแดง 

ต่อมา เต่า ได้แยกออกมาตั้งคณะเอง พร้อมกับต่าย(ภายหลังใช้ชื่อว่า ไจแอนท์ เชิญยิ้ม)พี่ชายของเจ้าตัวและได้ปลุกปั้น เอ๋ เชิญยิ้มและบอล เชิญยิ้มให้ดังจนถึงปัจจุบัน ต่อมาเต่าได้ยุบคณะอีกครั้งและกลับไปอยู่กับ โน๊ต เชิญยิ้มก่อนจะกลับไปตั้งคณะอีกครั้งจนยุบคณะไป

เต่า มีพี่ชายที่ร่วมแสดงคณะเชิญยิ้ม คือ ไจแอนท์ เชิญยิ้ม

ปัจจุบัน เต่า เชิญยิ้ม ยังคงทำงานในวงการตลกอยู่บ้าง แต่ไม่ได้มากมายเหมือนเมื่อก่อนปัจจุบันงานในวงการก็เริ่มกลับมาบ้าง โดยเจ้าตัวยังมีอาชีพขายรถมือสองและตัดผม อีกทั้งยังมีเพื่อนในวงการตลกอีกหลายคนที่ยังคอยให้ความช่วยเหลือสนับสนุนเขาอยู่

เต่ามีภรรยาและมีลูกสามคน

สมาชิกคณะเต่า เชิญยิ้ม
----------------------

* ไจแอนท์ เชิญยิ้ม (2538-2541 / 2543-2544)
* บอล เชิญยิ้ม (2539-2544)
* เอ๋ เชิญยิ้ม (2539-2544)
* คำ เชิญยิ้ม (2539-2544)
* ช.ช้าง เชิญยิ้ม (2538 -2539) (ปัจจุบันเสียชีวิตแล้ว)
* แอ๊ด หอมหวล (2538-2540)
* อ้อม เอสโซ่ (2538-2541 / 2546-2547)
* สร้อย สารคาม (2538-2539)
* น้ำหวาน ซุปเปอร์โจ๊ก (2538-2539)
* บุญหลาย เชิญยิ้ม (2546-2547) (ปัจจุบันเสียชีวิตแล้ว)
* ตุ้มเมิง เถิดเทิง (2546-2547)
* สังข์ ดอกสะเดา (2541-2544 / 2547)

ผลงาน
-----

**ภาพยนตร์**

* กองร้อย 501 ริมแดง (2536)
* แบบว่าโลกนี้มีน้ำเต้าหู้และครูระเบียบ ภาค 1 (2537)
* ผีหัวขาด 2 (2546)
* มนต์รักลูกทุ่ง (2548)
* อีส้ม สมหวัง (2550)
* ครอบครัวตัวดำ (2550)
* ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2550)
* หลวงพี่เท่ง 2 รุ่นฮาร่ำรวย (2551)
* หลวงพี่เท่ง 3 (2553)
* มือปืนดาวลูกไก่ **(ภาพยนตร์ล้อเลียน)** (2553)
* ทิดน้อย (2566)

**ละคร**

* ลิเก๊..ลิเก รับบท **โก๊ะ**
* ยุทธการปราบเมียน้อย รับ **ธง**
* เทใจรักนักวางแผน
* วงเวียนหัวใจ

  

**ซิทคอม**

* นัดกับนัด รับบทเป็น **ศักดิ์สิทธิ์ สิทธิ์ทอง**

**อัลบั้มเพลง**
ฟันหลอมันผิดตรงไหน

อ้างอิง
-------

1. ↑
2. ↑
3. ↑
4. ↑
5. ↑
**เหตุเพลิงไหม้ไรชส์ทาค** (เยอรมัน: *Reichstagsbrand*) เป็นการลอบวางเพลิงอาคารไรชส์ทาค ในกรุงเบอร์ลินเมื่อวันที่ 27 กุมภาพันธ์ ค.ศ. 1933 มารีนึส ฟัน เดอร์ลึบเบอ (Marinus van der Lubbe) หนุ่มนักสภาคอมมิวนิสต์ชาวดัตช์ ถูกจับได้ ณ ที่เกิดเหตุและถูกจับกุมจากอาชญากรรมดังกล่าว ฟัน เดอร์ลึบเบอเป็นช่างอิฐว่างงานที่เพิ่งเข้าประเทศเยอรมนี เขาประกาศว่าเขาก่อเพลิงและถูกพิจารณาคดีในศาลและถูกพิพากษาลงโทษประหารชีวิต พรรคนาซีใช้เหตุเพลิงไหม้ดังกล่าวเป็นหลักฐานว่านักคอมมิวนิสต์กำลังคบคิดโค่นรัฐบาลเยอรมัน ถือกันว่าเหตุการณ์นี้มีความสำคัญยิ่งในการสถาปนานาซีเยอรมนี

เพลิงเริ่มในอาคารไรชส์ทาค ที่ประชุมไรชส์ทาค สถานีดับเพลิงเบอร์ลินได้รับการเรียกฉุกเฉินว่าอาคารนั้นเกิดเพลิงไหม้เมื่อเวลา 21.25 น. เมื่อตำรวจและนักผจญเพลิงมาถึง สภาผู้แทนราษฎรหลักก็ถูกไฟคลอกหมดแล้ว ตำรวจค้นหาอย่างถี่ถ้วนในอาคารและพบฟัน เดอร์ลึบเบอ เขาถูกจับกุม เช่นเดียวกับผู้นำคอมมิวนิสต์อีกสี่คนต่อมา 

อดอล์ฟ ฮิตเลอร์ ซึ่งสาบานตนเป็นนายกรัฐมนตรีสี่สัปดาห์ก่อน เมื่อวันที่ 30 มกราคม กระตุ้นให้ประธานาธิบดีเพาล์ ฟ็อน ฮินเดินบวร์ค ผ่านกฤษฎีกาฉุกเฉินเพื่อระงับเสรีภาพของพลเมืองเพื่อตอบโต้การเผชิญหน้าอย่างโหดร้ายของพรรคคอมมิวนิสต์แห่งเยอรมนี หลังผ่านกฤษฎีกาแล้ว รัฐบาลจับกุมนักคอมมิวนิสต์ครั้งใหญ่ ซึ่งรวมผู้แทนในไรชส์ทาคของพรรคคอมมิวนิสต์ทุกคน เมื่อนักคอมมิวนิสต์คู่แข่งที่ขมขื่นของพวกตนไม่อยู่และที่นั่งว่างแล้ว พรรคนาซีกลายจากพรรคการเมืองพหุนิยมกลายเป็นฝ่ายข้างมาก ทำให้ฮิตเลอร์รวบอำนาจของเขาได้ 

ผู้ใดรับผิดชอบเหตุเพลิงไหม้ไรชส์ทาคนั้นยังเป็นหัวข้อถกเถียงและวิจัยที่กำลังดำเนินอยู่ นักประวัติศาสตร์ยังไม่ตกลงกันว่าฟัน เดอร์ลึบเบอลงมือคนเดียวตามที่เขาว่าเพื่อประท้วงสภาพของชนชั้นแรงงานเยอรมัน พรรคนาซีกล่าวหาโคมินเทิร์นด้วยเหตุนี้ นักประวัติศาสตร์บางส่วนสนับสนุนทฤษฎีที่พรรคคอมมิวนิสต์เสนอ ว่าเหตุลอบวางเพลิงนั้นพรรคนาซีวางแผนและสั่งเป็นปฏิบัติการธงหลอก (false flag) แต่ไม่ว่าความจริงเป็นอย่างไร พรรคนาซีใช้เหตุนี้รวบอำนาจของตนและกำจัดนักคอมมิวนิสต์ซึ่งเป็นคู่แข่งทางการเมือง

อ้างอิง
-------

1. ↑  Tobias (1964), pp. 26–28 harvp error: no target: CITEREFTobias1964 (help).
2. ↑  "History of the Reichstag Fire in Berlin Germany".
3. ↑  "The Reichstag Fire". *Holocaust Encyclopedia*. United States Holocaust Memorial Museum. สืบค้นเมื่อ 12 August 2013.
4. ↑  DW Staff (27 February 2008). "75 Years Ago, Reichstag Fire Sped Hitler's Power Grab". *Deutsche Welle*. สืบค้นเมื่อ 12 August 2013.
5. ↑  "Who started the Reichstag Fire?". *OUPblog*. December 14, 2013.
ลังบรรจุไวตามิ้ลค์แบบขวดแก้ว
**ไวตามิ้ลค์** (อังกฤษ: Vitamilk) เป็นผลิตภัณฑ์นมถั่วเหลืองที่ผลิตโดยบริษัท กรีนสปอต จำกัด ไวตามิ้ลค์เปิดตัวในปี 2501 โดยเป็นแบรนด์นมถั่วเหลืองพร้อมดื่มแบรนด์แรกในประเทศไทย และปัจจุบันมีส่วนแบ่งตลาดเป็นอันดับ 2 ที่ 27% รองจากแลคตาซอยซึ่งเป็นผู้นำตลาดที่ 55%

บริษัท กรีนสปอต จำกัด ก่อตั้งโดย ชิน โสภณพนิช ร่วมกับ เคเค หลิน นักธุรกิจชาวฮ่องกง เมื่อวันที่ 1 เมษายน พ.ศ. 2497 เพื่อดำเนินธุรกิจเครื่องดื่มน้ำส้มตรากรีนสปอต อีกห้าปีต่อมาได้วางจำหน่ายผลิตภัณฑ์น้ำนมถั่วเหลือง โดยใช้เครื่องหมายการค้า "ไวตามิ้ลค์" โดยมีโรงงานแห่งแรกตั้งอยู่ที่ถนนหลานหลวง จากนั้นจึงย้ายมายังย่านหัวหมาก และรังสิตตามลำดับ ปัจจุบันผลิตภัณฑ์นมถั่วเหลืองของบริษัทมีสัดส่วน 95% ของรายได้ โดย 30% มาจากการส่งออก ซึ่งส่วนใหญ่ไปยังเอเชียและแอฟริกา

อ้างอิง
-------

1. ↑  Jitpleecheep, Pitsinee (14 May 2019). "Meng Seng shifts as gum goes stale". *บางกอกโพสต์* (ภาษาอังกฤษ). สืบค้นเมื่อ 9 November 2022.
2. 1 2  "ต้นกำเนิด ไวตามิ้ลค์ และเกี่ยวอะไรกับวัวเมืองจีน ชวนอ่านครับ". *stock2morrow.com*.
3. ↑  การศึกษากระบวนการจัดส่งสินค้าเครื่องดื่มไวตามิ้ลค์ในประเทศ กรณีศึกษา บริษัท กรีนสปอต จำกัด
4. ↑  "ไวตามิลค์ หรือ แลคตาซอย ขายดีกว่า?". *www.longtunman.com*. 2017-09-08.
5. ↑  Chudasri, Darana (16 June 2017). "Green Spot splashes out B4bn on plant". *บางกอกโพสต์* (ภาษาอังกฤษ). สืบค้นเมื่อ 9 November 2022.